**Výzva na predloženie ponuky.**

**Obec Lemešany**

Záujemcom vo verejnom obstarávaní

Vec: **Výzva na predloženie cenovej ponuky**

Obec Lemešany, ako verejný obstarávateľ v zmysle § 7 ods. 1 písm. b zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiada o predloženie ponuky v zmysle § 117 ZVO na nižšie špecifikovaný predmet zákazky

**„Nosič kontajnerov“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa: Obec Lemešany**

Sídlo: Lemešany 186, 082 03 Lemešany

Štatutárny zástupca: Ing. Marko Bučko, starosta

IČO: 00327344

DIČ: 2021225569

IČ DPH: SK2021225569

Tel.: 0905589621

E-mail: alena.dzurova@lemesany.sk

Internetová stránka: https://www.lemesany.sk

Bankové spojenie: Slovenská posriteľňa, a.s.

Číslo účtu.: SK08 0900 0000 0051 5383 9846

1. **Miesto predloženia/doručenia ponuky: Obecný úrad Lemešany**
2. **Kontaktná osoba na prevzatie ponuky:** Ing. Alena Dzurová, alena.dzurova@lemesany.sk
3. **Predmet obstarávania:** Nosič kontajnerov s hydraulickou rukou, CPV kód: 34390000-7
4. **Typ zmluvy, ktorá bude výsledkom verejného obstarávania: Kúpna zmluva**
5. **Podrobný opis predmetu zákazky (predmetu obstarávania):** Obstaráva sa traktorový hákový nosič kontajnerov s hydraulickou rukou a príslušenstvom. Technické požiadavky:

Traktorový nosič kontajnerov

• pevná noha – hydraulické ovládanie z traktora

• zadné svetlá

• hydraulický rozvádzač – 4 funkcie

• 4 kolesá rozmer 500-50/17

• hydraulický zámok rámu medzi traktorom a prívesom

• hydraulická sekcia pre uzamykanie

• tlmič nápravy

• dĺžka podvozku min. 7300 mm

• možnosť prepravy kontajnera v dĺžke 6 m

• možnosť natáčania náprav

• vzducho-kvapalinové brzdy

• bubnové brzdy

• bočné ochranné nárazníky

• blatníky

• parkovacia brzda

• hydraulická ruka s dosahom od 6 do 7 m

• tlmič nárazov

• podperné nohy

• lesnícky drapák na raždie

• polypový drapák

• lopata

• kliešte na kamene

1. **Predpokladaná hodnota zákazky: 59 621,67 EUR bez DPH**
2. **Miesto a termín dodania predmetu zákazky:** Obec Lemešany, Zberný dvor Lemešany, k.ú. Lemešany č. 185/8 a č. 184/3
3. **Lehoty na dodanie alebo dokončenie predmetu zákazky alebo trvanie zmluvy:** Požaduje sa dodanie predmetu obstarávania v lehote do 30 dní od zadania objednávky.
4. **Súťažné podklady k výzve na predloženie cenovej ponuky:** sú súčasťou a prílohami výzvy
5. **Financovanie predmetu zákazky:** zákazka bude financovaná zo zdrojov verejného obstarávateľa a OPĽZ
6. **Lehota na predloženie ponuky:** Ponuky sa prijímajú do 12.11.2020 (vrátane).
7. **Spôsob predloženia ponuky:** poštou alebo osobne. Verejný obstarávateľ bude akceptovať aj ponuku predloženú e-mailom ako sken originálu.
8. Kritériá na vyhodnotenie ponúk s pravidlami ich uplatnenia a spôsob hodnotenia ponúk: Hodnotiace kritérium je najnižšia cena. Poradie uchádzačov sa zostaví podľa predložených ponukových cien zoradením podľa výšky ceny bez DPH. Ako úspešný bude vyhodnotený uchádzač, ktorého ponuka bude najnižšia. Vzhľadom na to, že verejný obstarávateľ stanovil minimálne technické požiadavky na predmet obstarávania, vyhodnotí ich splnenie a poradie uchádzačov (úspešnosti) stanoví po vyhodnotení splnenia požiadaviek na predmet zákazky. Ponuka, ktorá nebude vyhovovať požiadavkám na predmet zákazky, bude vylúčená. Variantné riešenie nebude akceptované. Vyhodnotenie splnenia podmienok účasti (ak relevantné) sa uskutoční po vyhodnotení ponúk na základe kritéria na vyhodnotenie ponúk a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ si vyhradzuje právo (i) požiadať o vysvetlenie ponuky alebo údajov v nej uvedených, (ii) požiadať o vysvetlenie mimoriade nízkej ponuky a (iii) neuzavrieť zmluvu s uchádzačom, ak jeho ponuka bude vyššia ako predpokladaná hodnota zákazky.

1. **Pokyny na zostavenie ponuky:** Ponuka sa predkladá písomne v jednom vyhotovení v slovenskom, resp. českom jazyku na adresu podľa bodu 2 v uzatvorenej obálke s označením „Verejné obstarávanie – Neotvárať“, s uvedením adresy odosielateľa a heslom súťaže „Nosič kontajnerov“. V prípade jej predloženia e-mailom sa zasiela ako sken originálov do e-mailovej schránky podľa bodu 3, pričom sa odporúča predmet správy označiť tak, aby bolo zrejmé, že ide o ponuku do verejného obstarávania na predmet zákazky „Nosič kontajnerov“.
2. **Ponuka má obsahovať nasledovné doklady a údaje**:
   1. **Technickú špecifikáciu predmetu obstarávania** (podľa vzoru v prílohe č. 1). Uchádzač predloží aj vlastný návrh plnenia s uvedením technických parametrov (napr. formou katalógových listov, technickej špecifikácie, obrazovej dokumentácie atď.)
   2. **Čestné vyhlásenie o neuložení zákazu účasti vo verejnom obstarávaní a o neexistencii konfliktu záujmov** (podľa vzoru v prílohe č. 2)
   3. **Súhlas so spracovaním osobných údajov** (podľa vzoru v prílohe č. 3)
   4. **Identifikačné údaje uchádzača a návrh na plnenie kritéria na vyhodnotenie ponúk** (podľa vzoru v prílohe č. 4)
3. **Otváranie ponúk:** Otváranie sa uskutoční na mieste podľa bodu 2 so začiatkom o 9,00 hod dňa 13.11.2020 na Obecnom úrade Lemešany.
4. **Postup pri otváraní ponúk:** Otvárania sa môžu zúčastniť uchádzači, ktorí predložili ponuku. Na otváraní ponúk sa uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) preukáže preukazom totožnosti a kópiou dokladu uchádzača o oprávnení podnikať. Uchádzač môže byť zastúpený osobou oprávnenou zúčastniť sa na otváraní ponúk za uchádzača. Poverený zástupca uchádzača sa preukáže preukazom totožnosti, kópiou dokladu uchádzača o oprávnení podnikať a splnomocnením na zastupovanie. Všetci zúčastnení budú povinní riadiť sa všeobecne platnými opatreniami a nariadeniami v súvislosti s ochorením COVID-19. Ponuky budú otvorené v poradí ako boli doručené. Na otváraní sa uchádzačom zverejnia obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom; ostatné údaje uvedené v ponuke sa nezverejňujú.
5. **Lehota viazanosti ponúk**: do 31.01.2021
6. **Osoby určené pre styk so záujemcami a uchádzačmi:** Ing. Alena Dzurová, alena.dzurova@lemesany.sk
7. **Ďalšie informácie verejného obstarávateľa:** Verejné obstarávanie podlieha kontrole u poskytovateľa NFP, z toho dôvodu bude zmluva uzavretá s odkladacou podmienkou nadobudnutia účinnosti zmluvy, ktorou bude schválenie zákazky v rámci kontroly VO. Dodávateľ bude oprávnený dodať predmet zmluvy až po oznámení verejného obstarávateľa o splnení odkladacej podmienky účinnosti. Úspešný uchádzač bude povinný uzavrieť s verejným obstarávateľom kúpnu zmluvu podľa návrhu uvedeného v prílohe č. 5 tejto výzvy v lehote do 5 pracovných dní od vyzvania. Kúpna zmluva sa v ponuke nepredkladá. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) ZVO. Verejný obstarávateľ overí splnenie podmienok účasti podľa § 32 ods. 1 písm. e) a f) ZVO u uchádzača registrovaného v Zozname hospodárskych subjektov vedenom Úradom pre verejné obstarávanie. U uchádzača nezapísaného v Zozname hospodárskych subjektov splnenie podmienky účasti podľa § 32 ods. 1 písm. e) - oprávnenie dodávať tovar overí vo verejne dostupných registroch, napr. obchodnom alebo živnostenskom registri na internete a podľa § 32 ods. 1 písm. f) - neuloženie zákazu účasti vo verejnom obstarávaní overí na základe predloženého čestného vyhlásenia a zároveň overením v Registri osôb so zákazom vedenom Úradom pre verejné obstarávanie.

S úctou,

Lemešany, 3.11.2020

..........................................................

Ing. Marko Bučko

starosta obce

*podpis, pečiatka*

**Prílohy:**

Príloha č.1 – návrh na plnenie kritérií - vzor

Príloha č.2 – technická špecifikácia predmetu obstarávania - vzor

Príloha č.3 – čestné vyhlásenie uchádzača o neuložení zákazu účasti a neprítomnosti konfliktu záujmov - vzor

Príloha č.4 – súhlas so spracovaním osobných údajov - vzor

Príloha č.5 – návrh kúpnej zmluvy